[Video] Huis binne vyf minute beroof‘n Skermskoot uit die video. Die beeldmateriaal, wat deur Edenvale Journo van Bedfordview and Edenvale News op YouTube gelaai is, toon hoe die verdagtes glo Sondagmiddag voor die huis in Illiondale stilhou en die interkom by die hek druk. Toe daar geen antwoord is nie, lig die verdagtes binne ŉ oogwink die hek met ŉ koevoet op om dit oop te maak. Hulle verkry buite sig van die kamera toegang tot die huis, voordat daar gesien kan word hoe hulle ŉ televisiestel en ander items in die motor laai. Binne vyf minute is hulle weer uit by die hek. Maroela Media het sedert Donderdagmiddag probeer om kommentaar van die polisie te kry, maar het teen Vrydag nog geen inligting ontvang nie.